**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul de Coordonare și Cooperare Instituțională**

**Serviciul Resurse Umane, Salarizare**

**Nr.\_\_\_\_\_\_/\_\_\_\_\_\_\_\_2021**

**RAPORT DE SPECIALITATE**

**la** **Proiectul de hotărâre privind modificarea Statului de funcții**

**al Spitalului de Pneumoftiziologie Satu Mare**

Față de conținutul Proiectului de hotărâre privind modificarea Statului de funcții al Spitalului de Pneumoftiziologie Satu Mare,

în urma adresei Spitalului de Pneumoftiziologie Satu Mare cu nr. 6863/21.10.2021, înregistrată la Registratura Consiliului Județean Satu Mare cu nr. 21527/21.10.2021, prin care s-a înaintat Nota de fundamentare nr. 6862/21.10.2021 cu privire la aprobarea modificării Statului de funcții al Spitalului de Pneumoftiziologie Satu Mare,

raportat la Hotărârea Consiliului Județean Satu Mare nr. 102/30.08.2021 privind modificarea Organigramei și a Statului de funcții ale Spitalului de Pneumoftiziologie Satu Mare,

ținând cont de:

- Ordinul ministrului sănătății nr. 1470/2011 pentru aprobarea criteriilor privind angajarea și promovarea în funcții, grade și trepte profesionale a personalului contractual din unitățile sanitare publice din sectorul sanitar, cu modificările și completările ulterioare,

- Hotărârea Guvernului nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările și completările ulterioare;

- Anexa nr. II - Familia ocupațională de funcții bugetare “Sănătate și Asistență socială” și Anexa nr. VIII - Familia ocupațională de funcții bugetare "Administrație" la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

- prevederile art. 15 lit. b) din Anexa Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, conform căruia: *“Autoritatea administrației publice locale, prin structura cu atribuții specifice în domeniu, are următoarele competențe:*

*b) aprobă modificarea statelor de funcții aprobate;”*

- prevederile art. 180 alin. (1) din Legea nr. 95/2006 privind reforma în domeniul sănătății, republicată, cu modificările și completările ulterioare,

- Dispoziția Președintelui Consiliului Județean Satu Mare nr. 235/2019 pentru modificarea anexei la Dispoziția nr. 70/2019 privind aprobarea structurii organizatorice a Spitalului de Pneumoftiziologie Satu Mare,

Spitalul de Pneumoftiziologie Satu Mare solicită aprobarea modificării Statului de funcții cu 256 posturi, din care 12 posturi de conducere și 244 posturi de execuție, după cum urmează:

|  |  |  |  |  |
| --- | --- | --- | --- | --- |
| **Nr. poziție anterior din**  ***Stat de funcții aprobat*** | **Nr. poziție propus din**  ***Stat de funcții modificat*** | **Post existent**  **în *Stat de funcții aprobat*** | **Solicitare** | **Post propus în *Stat de funcții modificat*** |
| pozițiile 98-100 | pozițiile 98-100 | asistent medical debutant (cu PL) | transformare prin promovare 3 posturi | asistent medical  (cu PL) |
| poziția 140 | poziția 140 | asistent medical principal (cu S) | transformare 1 post | asistent medical  (cu PL) |
| poziția 189 | poziția 189 | asistent medical (cu PL) | transformare prin promovare 1 post | asistent medical principal (cu PL) |
| pozițiile 247, 248 și 250 | pozițiile 247, 248 și 250 | muncitor calificat II | transformare  3 posturi | muncitor calificat IV |

Modificarea este necesară pentru următoarele considerente:

1. ***La Secția Pneumologie II Bixad se solicită transformarea prin promovare a 3 posturi de Asistent medical debutant (cu PL),*** identificate la pozițiile nr.98-100 din statul de funcții aprobat, în 3 posturi de ***Asistent medical (cu PL),*** identificate la pozițiile nr.98-100 din statul de funcții modificat, conform anexei nr.II, cap.I, pct.2., lit.a.1., nr. crt.36 din Legea-cadru nr.153/2017. Titularele posturilor au promovat examenul de promovare din debutant, conform Procesului-verbal nr.6828/19.10.2021.
2. ***La Laboratorul de Explorări Funcționale se solicită transformarea postului vacant de*** ***Asistent medical principal (cu S),*** identificat la poziția nr.140 din statul de funcții aprobat ***în post de Asistent medical (cu PL),***identificat la poziția nr.140 din statul de funcții modificat, conform anexei nr.II, cap.I, pct.2., lit.a.1., nr.crt.36 din Legea-cadru nr.153/2017, cu modificările și completările ulterioare. Postul a rămas vacant la data de 01.10.2021 ca urmare a transferului titularului la cererea personală la Spitalul Județean de Urgență Satu Mare, iar pentru o mai bună accesibilitate pe post se solicită această transformare.
3. ***La Laboratorul de Radiologie și Imagistică Medicală Satu Mare se solicită transformarea prin promovare a postului de Asistent medical (cu PL),*** identificat la poziția nr.189 din statul de funcții aprobat ***în post de Asistent medical principal (cu PL),*** identificat la poziția nr.189 din statul de funcții modificat, conform anexei nr.II, cap.I, pct.2., lit.a.1., nr.crt.35 din Legea-cadru nr.153/2017. Titulara postului a promovat examenului de grad principal, conform Adeverinței eliberate de Ordinul Asistenților Medicali Generaliști, Moașelor și Asistenților Medicali din România, Filiala Satu Mare, cu nr.7/22.09.2021.
4. ***La Muncitori se solicită transformarea a 3 posturi vacante de Muncitor calificat II,*** identificate la pozițiile nr.247, 248 și 250 din statul de funcții aprobat, în 3 posturi de ***Muncitor calificat IV,*** identificate la pozițiile nr.247, 248 și 250 din statul de funcții modificat, conform anexei nr.VIII, lit.C, lit.b), nr.crt.12 din Legea-cadru nr.153/2017. Posturile au rămas vacante în urma pensionării pentru limită de vârstă a titularilor, posturile au fost scoase la concurs dar nu s-a înscris niciun candidat, iar pentru o mai bună accesibilitate pe aceste posturi solicităm transformarea lor.

Menționăm că Spitalul de Pneumoftiziologie Satu Mare se încadrează în normativele de personal, precum și în cheltuielile de personal prevăzute în bugetul de venituri și cheltuieli al spitalului aprobat pentru anul 2021.

În temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

propunem adoptarea Proiectului de hotărâre privind modificarea Statului de funcții al Spitalului de Pneumoftiziologie Satu Mare.

**Șef Serviciu S.C.C.I, Șef Serviciu S.R.U.S.,**

**Nagy Brigitta Monica Bîja Tania**

**Vizat juridic, Consilier S.C.C.I.,**

**Pop Nicoleta Luțaș Ivett**

Red. Tehn. /L.I./5 ex.